Umhlaba | Okushiwo YiBhayibheliULIMI ISpanishi Isi-Albania Isi-Amharic Isi-Arabhu Isi-Armenia Isi-Efik Isi-Estonia Isi-Ewe Isi-Igbo Isi-Iloko Isi-Indonesia Isi-Ukraine Isi-Urdu IsiBengali IsiBhunu IsiBulgaria IsiCebuano IsiChewa IsiCroatia IsiCzech IsiDanishi IsiDashi IsiFiji IsiFinishi IsiFulentshi IsiGeorgia IsiGreki IsiGujarati IsiHebheru IsiHiligaynon IsiHindi IsiHungary IsiJalimane IsiJapane IsiKannada IsiKikaonde IsiKinyarwanda IsiKirghiz IsiKirundi IsiKorea IsiLingala IsiLithuania IsiLozi IsiMacedonia IsiMalagasy IsiMalayalam IsiMarathi IsiMyanmar IsiNepali IsiNgisi IsiNorway IsiNtaliyane IsiPedi IsiPolishi IsiPunjabi IsiPutukezi IsiRashiya IsiRomania IsiSerbia IsiSerbia (SesiRoma) IsiShayina SesiMandarin (Esenziwe Lula) IsiShayina SesiMandarin (Sezinhlamvu Zakudala) IsiSinhala IsiSlovak IsiSlovenia IsiSuthu (SaseLesotho) IsiSwahili IsiSwahili (SaseCongo) IsiSwidi IsiTagalog IsiTamil IsiTelugu IsiThai IsiTigrinya IsiTonga IsiTsonga IsiTswana IsiTurkey IsiTwi IsiVietnam IsiXhosa IsiYoruba IsiZulu“Yilokhu uJehova akushilo, . . . uMbumbi womhlaba noMenzi wawo, . . . ongazange awudalele ize nje, owawubumba ukuze uhlalwe ngisho nokuhlalwa.”—Isaya 45:18.Abantu abaningi bagomela ngokuthi umhlaba wazivelela. Ezinye izinkolo zifundisa ukuthi umhlaba uyindawo yesikhashana lapho uNkulunkulu evivinya khona abantu, ukuze abone ukuthi bayafaneleka yini ukuyophila ezulwini noma bafanelwe yisihogo somlilo.IBhayibheli lithi “uNkulunkulu wadala amazulu nomhlaba.” (Genesise 1:1) Watshela abantu ababili bokuqala: ‘Zalani nande nigcwalise umhlaba niwunqobe, nithotshelwe yizo zonke izidalwa eziphilayo ezihamba phezu komhlaba.’ (Genesise 1:28) Ukufa kwathintwa kuphela lapho kukhulunywa ngokungalaleli. (Genesise 2:17) Ngakho, uNkulunkulu wayehlose ukuba umhlaba ube yikhaya laphakade lesintu. Wawuzogcwaliswa abantu abalalelayo ababezowunakekela futhi baphile kuwo phakade.Ingabe umhlaba uzobhujiswa?“Usekelé umhlaba phezu kwezindawo zawo ezimisiweyo; ngeke untengantengiswe kuze kube nini nanini, noma kuze kube phakade.”—IHubo 104:5.Ososayensi baye bahlawumbisela izindlela ezihlukahlukene umhlaba ongase ubhujiswe ngazo noma ube yindawo okungaphileki kuyo. Lezi zindlela ngezinye izikhathi ezichazwa ngokuthi izingozi ezisongela ikusasa lesintu, zihlanganisa izinhlekelele zemvelo—njengokwehla kwamadwala amakhulu emkhathini azoshayisana nomhlaba, ukuqhuma kwezintaba-mlilo okukhulu, ukushabalala kwelanga noma ukufudumala kwembulunga yonke—zihlanganisa nezinhlekelele ezibangelwa abantu—njengempi yenuzi noma ukusetshenziswa kwezikhali zamakhemikhali namagciwane.Injongo kaNkulunkulu ngomhlaba ayikashintshi. IZwi likaNkulunkulu lisho ngokucacile lithi: “Umhlaba umi kuze kube nini nanini.” (UmShumayeli 1:4) Ngaphezu kwalokho, uyohlale unabantu ngaso sonke isikhathi: “Abalungile bayokudla ifa lomhlaba, futhi bayohlala kuwo kuze kube phakade.”—IHubo 37:29.KUNGANI LOKHU KUBALULEKILE?Inkolelo yokuthi umhlaba uyobhujiswa ngelinye ilanga iye yabangela abanye ukuba bawuphange izinto zawo eziyigugu. Iye yenza abanye balahlekelwa yithemba ngekusasa futhi baphilela olwanamuhla nje kuphela. Lokhu kungaholela ekuphileni ukuphila okungenanjongo. Ngakolunye uhlangothi, uma sikholelwa ukuthi singaphila phakade emhlabeni, cishe siyokwenza izinqumo ezizosizuzisa thina kanye nemindeni yethu—ngisho nasesikhathini eside esizayo.Ingabe izulu yindawo lapho bonke abantu beyophelela khona?Abaningi bakholelwa ukuthi bonke abantu abalungile baya ezulwini.Izulu lingelikaNkulunkulu, kodwa umhlaba ungowabantu. IBhayibheli likhuluma ‘ngomhlaba owakhiwe ozayo.’ (Hebheru 2:5) UJesu ungumuntu wokuqala owanyukela ezulwini, futhi iBhayibheli libonisa ukuthi kunabanye abambalwa abakhethiwe abazoya ezulwini ngenjongo ethile. Bekanye noJesu, “bayobusa njengamakhosi phezu komhlaba.”—IsAmbulo 5:9, 10; Luka 12:32; Johane 3:13.Inkolelo yokuthi abantu abalungile bazoya ezulwini ayivumelani nalokho iBhayibheli elikufundisayo ngempela. Ukube uNkulunkulu ubengathatha bonke abantu abalungile abayise ezulwini, lokho bekungasho ukuthi uhlulekile ukufeza injongo yakhe yokuqala ngomhlaba nokuthi izithembiso zakhe ngokuphila okuphakade emhlabeni azilona iqiniso. Ngokuphambene nalokho, iZwi likaNkulunkulu liyathembisa: “Themba uJehova ugcine indlela yakhe, uyokuphakamisa ukuba udle ifa lomhlaba.”—IHubo 37:34.Kungani UNkulunkulu Adala Umhlaba?Umhlaba wethu ugcwele izinto ezinhle. Uwubeke waqhela ngokwanele elangeni, utsheke kahle futhi urawunda ngesivinini esikahle. Kungani uNkulunkulu eye wazikhandla kangaka ukuze adale lo mhlaba omuhle kanje?IBhayibheli liyasitshela ukuthi yini uNkulunkulu ayihlosile ngeplanethi yethu ewumhlaba.Okushiwo YiBhayibheli Ngomhlaba
